Este bomba momentului pe scena politică din România: conform unor surse Realitatea PLUS, Gabriela Firea urmează să se autosuspende din toate funcțiile din PSD și să își depună candidatura la alegerile pentru Primăria Generală ca independentă.
Surse citate de Realitatea PLUS susțin că Gabriela Firea se va autosuspenda din PSD și va candida la alegerile locale în bătălia pentru București ca independentă. Declarațiile de până acum ale președintelui PSD au sugerat faptul că dacă cele două mari partide vor merge în alegerile pentru București separat, atunci Gabriela Firea ar fi candidatul PSD, însă dacă se va merge în coaliție cu PNL, candidatul va fi o altă persoană.
Consultantul politic Dorin Iacob a comentat la Realitatea PLUS informația conform căreia Gabriela Firea se pregătește să candideze independentă:
"Este un element politic major în bătălia electorală din 2024, foarte interesantă mutarea. Mâine se va lansa și candidatura domnului Piedone. E interesant că se echilibrează și se limpezește jocul. Chiar ieri, la Realitatea TV era în studio domnul Nicușor Dan și a recunoscut că contra-candidatul redutabil pe care l-ar putea avea este doamna Firea și nu lua în calcul celelalte nume aruncate în piață. Este un candidat interesant.
Eu cred că e o candidatură cu șanse, trebuie să fiu onest și să spun că în calitate de lider al Grupului Suveranist Român voi propune să ne uităm cu atenție la această mișcare.
Onest sunt determinat să discut în cadrul Grupului Suveranist Român acest aspect. Dacă ne gândim bine și Nicușor Dan este un candidat susținut de o alianță de partide politice.
De obicei, Realitatea are surse foarte bine conturate, cred că această decizie a doamnei Firea are o bază reală și foarte reală pentru că deocamdată dumneavoastră invocați surse, credeți în surse de primă mărime. Modul în care a fost tratată în PSD justifică ideea de a pleca și candida independent. Pentru mine era firesc ca coaliția, dacă se gândea la Capitală, să o aleagă pe doamna Firea.
Iată că vine candidatura independentă a doamnei Firea care cunoaște Bucureștiul, poate să își cunoască și recunoască și erorile mai mici sau mai mari din mandatul precedent și intră cu șanse de a câștiga", a declarat Dorin Iacob.